
           MARTFŰ VÁROS POLGÁRMESTERÉTŐL
5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
ELŐTERJESZTÉS
a bölcsődei, óvodai beiratkozás időpontjának meghatározására
Martfű Város Önkormányzata Képviselő-testületének 

2016. február 25-i ülésére

Előkészítette: Gonda Istvánné intézményvezető
Véleményező: Oktatási, Művelődési Sport, Civil és Egyházi Kapcsolatok Bizottsága

Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület!

A nemzeti köznevelésről szóló 2011. évi CXC. törvény 83. § (2) bekezdés b) pontja értelmében a fenntartó dönt az óvodába történő jelentkezés módjáról, az óvodai általános felvételi időpontról, az óvoda heti és éves nyitvatartási idejének meghatározásáról.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 20. § (1) bekezdése pedig előírja, hogy „Az óvodai beiratkozásra a tárgyév április 20-a és május 20-a között kerül sor. A fenntartó az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább harminc nappal közleményt vagy hirdetményt tesz közzé a saját honlapján, valamint közlemény vagy hirdetmény közzétételét kezdeményezi a fenntartásában működő óvoda honlapján, ennek hiányában a helyben szokásos módon.”
Javasolom a Tisztelt Képviselő-testületnek, hogy a 2016/2017. nevelési évre a bölcsődei, óvodai beiratkozás időpontját 2016. május 02. – 2016. május 06. 800 – 1600 között állapítsa meg.

A beiratkozásra vonatkozó hirdetmény az előterjesztés mellékletét képezi, melynek jóváhagyását kérem a Tisztelt Képviselő-testülettől. 

Határozati javaslat:
Martfű Város Önkormányzata Képviselő-testületének
…./2016. (II. 25.) határozata
a bölcsődei, óvodai beiratkozás időpontjának meghatározásáról

Martfű Város Önkormányzatának Képviselő-testülete megtárgyalta a 2016/2017. nevelési évre történő bölcsődei, óvodai beiratkozás időpontjának meghatározásáról szóló előterjesztést, mely alapján a bölcsődei, óvodai beiratkozás időpontját a 2016/2017. nevelési évre vonatkozóan 

2016. május 02. – 2016. május 06. 800 – 1600 között határozza meg. 

A Képviselő-testület a bölcsődei, óvodai beiratkozással kapcsolatos eljárásra vonatkozóan a határozat mellékletét képező hirdetményt teszi közzé a város honlapján és a helyi újságban. 

Erről értesülnek: 

1. Jász-Nagykun-Szolnok Megyei Kormányhivatal

2. Valamennyi képviselő helyben

3. Játékvár Óvoda és Bölcsőde vezetője 

    Martfű, Munkácsy út 79.
 Martfű, 2016. február 11. 











Dr. Papp Antal

Látta: Szász Éva 

